**Gazdasági, Műszaki, Jogi, Környezetvédelmi Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. június 27-ei** ülésére

Tárgy: tetőjavítások

**Tisztelt Képviselő-testület!**

Az ingyenes használatunkban lévő kisbéri 1068 hrsz. alatti ingatlanon álló Angol kerti 12 lakás (Angol kert 5.) és a gyermekorvosi rendelő és védőnői szolgálat épülete beázik. Mindkét épület lapostetős, a beázás oka kérdéses.

A tömbház tetőszigetelésének felújítása 2016-ban volt, a vállalkozó 12 év garanciát vállalt a munkájára, azonban időközben a céget kényszertörölték.

Tavaly emelőkosárral voltunk fent a rendelő tetőzetén, akkor szemmel látható hibája nem volt a tetőnek, a beázás okát nem találtuk meg. A Komárom-Esztergom Vármenyei Kormányhivatal Komáromi Járási Hivatal Népegészségiügyi Osztálya ellenőrzést tartott az épületben és az épületben található penészedés miatt intézkedésre hívott fel minket. A Városigazgatóság a festési munkákat el fogja végezni, de amíg annak kiváltó oka nem kerül megszűntetésre, addig továbbra is penészesedni fognak a falak.

A Városigazgatóság munkatársa több tetőfedéssel foglalkozó vállalkozót is megkeresett, hogy mit javasolnak, de eddig nem járt sikerrel. Egy vállalkozót, aki a művelődési központ tetőzetét tavaly javította, még várjunk, várhatóan június 29-én jön.

Amennyiben a beázások oka meglesz, javaslom azok kijavítását támogatni, ennek érdekében a Polgármester urat felhatalmazni a szükséges munkálatok elvégeztetésére.

Kisbér, 2024. június 21.

Andrási Tamás s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

amennyiben az Angol kert 5. szám alatti bérlakás és a gyermekorvosi rendelő és védőnői szolgálat épületének beázásának az oka feltárásra kerül, felhatalmazza a város polgármesterét a javítási munkák megrendelésére.

utasítja a Kisbéri Közös Önkormányzati Hivatalt a vállalkozói szerződés előkészítésére.

**Határidő:** azonnal

**Felelős:** Sinkovicz Zoltán polgármester

Dr. Pápai Tamás jegyző